འདི་གར་འབྲེལ་ཡོད་ནས་ཁུངས་ལྡན་གནས་ཚུལ་མཁོ་སྤྲོད་གནང་དོན་ལྟར་ན།འདི་ལོའི་གསུམ་བཅུའི་དུས་དྲན་ཉིན་གྱི་མཚན་མོ་ཁམས་སྡེ་དགེ་འཇོ་མདའ་རྫོང་ཁོངས་འཛི་སྒར་དགོན་པ་ནས་རྒྱ་གཞུང་ལས་བྱེད་པའི་རླངས་འཁོར་ཞིག་མེ་བསྲེགས་བཏང་བའི་གནས་ཚུལ་ཐོན་ཡོད་འདུག་པ་དང༌།ཕྱི་ཉིན་རྒྱ་དམག་དང་ཉེན་རྟོག་པས་འཛི་སྒར་དགོན་པའི་གྲྭ་ཀརྨ་དཔལ་ལྡན་རང་ལོ་༢༤ཅན་དང་གཞན་གྲྭ་པ་གཉིས་བཅས་འཛིན་བཟུང་གིས་ཁྲིད་ནས་སོང་ཡོད་འདུག་ཅིང༌།མཐར་གྲྭ་པ་གཞན་གཉིས་ལྷོད་བཀྲོལ་བཏང་ཡོད་འདུག་ཀྱང་རྗེས་སུ་གྲྭ་མེ་ཕམ་དགེ་ལེགས་རང་ལོ་༢༠ཅན་འཛིན་བཟུང་གིས་འཇོ་མདའ་རྫོང་དུ་ཁྲིད་ནས་ཀརྨ་དཔལ་ལྡན་དང་ཁོང་གཉིས་བཀག་ཉར་དང་སྡུག་སྦྱོང་ཤུགས་ཆེ་བཏང་བ་མ་ཟད།རྫོང་ཐོག་ལ་ཁྲོམ་སྐོར་དུ་ཁྲིད་ནས་མི་མང་ཁྲོད་རྔམ་རྫིག་སྟོན་བཞིན་ཡོད་འདུག